पिछले शनिवार को मैं ने लिखा था कि कर्नाटक में भारतीय जनता पार्टी 60 सीटों का आंकड़ा पार नहीं कर रही है, कांग्रेस स्पष्ट बहुमत की सरहद आसानी से पार कर रही है, जेडीएस पिछली बार से थोड़ी नीचे लुढ़क रही है और अन्य छुटपुट उम्मीदवारों की जीत के आसार थोड़े बढ़ गए हैं। इस मंगलवार कर्नाटक विधानसभा चुनाव के नतीजे आए तो मेरी चारों बातें ग़लत साबित हुईं। भाजपा 40 से छलांग लगा कर 104 पर पहुंच गई। कांग्रेस 122 से फिसल कर 78 पर आ गई। जेडीएस सिर्फ़ तीन सीटें नीचे लुढ़क कर 37 पर थम गई। पिछली बार 23 छुटपुट उम्मीदवार जीते थे, इस बार महज तीन जीते।